Julle wonder seker hoekom ons so stil is. Wel, ons het in 'n nuwe townhouse ingetrek en ons het nog nie internet gekry nie, so kannie rerig tyd spandeer om te tik nie. Ek skryf hierdie boodskappie gou by die werk, maar kan nie te lank vat nie, so sal weer ietsie skryf sodra ons internet het.
Aan die gang.
Sjoe, dis 'n besige paar dae gewees. Het Vrydag aand 'n vleisie gebraai en die 20twenty game tussen Australie en die All-Stars span gekyk (so uitnodigingspan). Adam Gillchrist was kaptein van die all-stars en hulle het die Ozzies behoorlik pak slae gegee. Saterdag het een van Jeanine se kollegas by ons kom braai. Hy is al 4 jaar in Australie en getroud met 'n ozzie girl. En Sondag het Helena, Ella en Patrick ook hier kom braai. So uur na hulle gery het, het Brisbane die grootste en ergste storm sedert 1985 beleef. Daar was mense wat vanoggend nog nie elektrisiteit gehad het nie, en die skade is al naby $100mil.
Ek het 'n paar video-clips geneem van die storm. Gelukkig was die storm nie so erg by ons nie, en ons het nie skade gehad nie.
–== Hmmm, ek sukkel om die video clips hier in gelink te kry. Sal laat weet as ek dit regkry ==–
Maandag het ek uiteindelik ons kar gaan bestel (ok, eintlik Alida se kar). 'n Silver VW Polo 1.6. Hopelik kry ons hom volgende week, dan kan ons bietjie foto's op die site sit.
Vanoggend het ek gaan kyk na 'n townhouse wat ons wil huur. Het 'n aansoek ingesit en sal voor Vrydag hoor of ons dit gekry het of nie. Sien, hier werk dit bietjie anders as in Suid Afrika. Jy gaan kyk nie net 'n plek, se jy vat dit en dan teken jy die kontrak nie. Jy doen aansoek saam met al die ander mense, en dan besluit die eienaar en agent wie die mees geskikste huurder sal wees. En jy moet bewys van inkomste lewer, ID, bankstate, Medicare kaart en verwysings van vorige agent deur wie jy gehuur het. Ons het nog nie al die dokumentasie wat nodig is vir 'n suksesvolle aansoek nie, maar die agent het gese hulle weet nuwe inwoners in Queensland sukkel soms so hulle sal probeer om ons uit te help. Ek sal laat weet as ons dit gekry het en sal fototjies opsit.
Vanaand gaan ons probeer om melktert te maak – Alida moet een of ander tradisionele dis saamvat werk toe Vrydag, so ek hoop dit werk, want ek is lus vir lekke melktert.
Posted in Uncategorized | Tagged huis, kar, Oz | Leave a Comment »
Nou hou ek rerig vakansie
Goeie nuus! Ek het die werk gekry, maar begin eers die 24ste November, so het nou meer as 'n week wat ek rerig kan vakansie hou, en nie hoef te worry oor werk soek en sulke dinge nie. Gaan volgende Donderdag my kontrak teken.
Ek en Alida het dit gisteraand gaan vier met 'n paar drinks en kos by 'n Coffee Club hier naby ons. Ons het 'n voucher gekry toe ons by Woolworths kruideniersware gekoop het, en kon toe een ete verniet kry. Dis baie oulik, die vouchers word sommer afterop die Woolies se till-slip gedruk en dan kan jy dit by verskeie plekke gebruik. En o ja, moenie praat van die "slip" nie, almal kyk jou net snaaks aan. Jy moet praat van 'n "docket" – en nee, dis nie goed wat wegraak by die hof in Pretoria nie.
Het na die tyd met die bus huis toe gery. Die bus was 5 minute vroeg gewees en die bestuurder was blykbaar baie haastig, het nie eers gewag vir enige ander passasiers nie, en het gejaag. Ek dink ons het die 10 minute roete in 7 minute gedoen. En natuurlik, soos dit altyd werk, begin dit reen toe ons van die busstop af stap, maar darem nie hard nie, en dis baie lekker om 9 uur die aand langs 'n bos te kan loop en nie bang te voel nie.
Posted in Uncategorized | Tagged jobs, Oz | Leave a Comment »
My onderhoud wat ek Maandag gehad het, het goed afgeloop en ek is genooi vir 'n 2de onderhoud. Gaan vanmiddag 12h00 die ander direkteur sien en sal hopelik vandag nog weet wat die uitslag is. As ek die werk kry, moet ek Maandag begin werk. Die maatskappy skryf "retail management" sagteware, van inventory control tot point-of-sale tot finansieel, en die stelsel kan ook aangepas word vir ander besighede. Hulle is so 5 minute se treinrit uit die stad uit, maar daar is baie parkering rondom die kantoor, so as ons nader bly kan ek met die kar tot daar ry wat dit nogal maklik sal maak.
Verder doen ons nie veel nie. Ons is nog op soek na 'n kar, so dit maak dit bietjie moeilik om sightseeing te doen. Die busse en treine is daar, maar dis bietjie duur as jy ver wil ry en hulle ry ook nie orals heen nie.
Het ook nou kaartjies bespreek vir die "XXX GOLD Beach Cricket Tri-Nations Series" tussen Aus, NZ en SA. Kliek hier vir die website. Die kaartjies is verniet, so dis nogal nice. Dit vind plaas op die Gold Coast, so 80km van ons af. Sal nog sien of ons met die trein of die kar gaan ry. Gaan dalk ook Vrydag aand 'n 20twenty game op die Gabba kyk. Australie speel teen die Aussie All-Stars span, so dit kan baie nice wees.
Hou maar vir my duim vas vir die onderhoud, hierdie "by die huis sit en niks doen" raak baie frustrerend.
Net 'n vinnige post om te se dat ek oppad is na my onderhoud toe. Wou met die trein ry, maar dit gaan bietjie lank neem en dan moet ek nog 1km stap van die stasie af, so gaan sommer met die kar soontoe ry. Hier is ek, reg vir die onderhoud:
Posted in Uncategorized | Tagged jobs | 1 Comment »
Daar was 'n paar versoeke vir foto's van die plek waar ons op die oomblik woon, so ek het gou 'n paar geneem om vir julle te wys. Ons bly by Chris en Jeanine in Eatons Hill. Dit is in die noorde van Brisbane.
Hier is Chris se huis. Kyk die 2 asblikke: die een met die geel deksel is vir recycling. Let ook op: geen heining, veiligheidshekke of diefwering nie.
Hierdie is die straat waar hulle bly. In die verte is 'n bloekombos met 'n stroompie wat deurloop.
Al die nuwe huis het water tenks. Dis baie droog hier en soos julle kan sien sukkel die gras nog so bietjie.
Die stoep waar ons braai.
Die barbie…. ('n Weber nogal)
Die TV kamer. Daar is geen TV nie, maar 'n projektor wat 'n enorme beeld teen die muur gooi. Daar gaan nog donker "blinds" gehang word sodat ons in die dag ook kan kyk.
Dit eetkamer wat uitloop op die stoep. Aan die linkerkant van die prentjie is die kombuis en nog 'n leefarea.
Hier is die kombuis, met 'n gasstoof, en ons mikrogolf oond langs die yskas. Links bo is die voordeur.
In die middel van die prentjie word daar 'n nuwe huis gebou. Die huis se raamwerk is van hout en dan word die stene rondom gesit en die binnemure is van plasterboard. Daar is nog snaakse goed soos die lig skakelaars wat aan die binnekant van die badkamers sit, die kragprop in die badkamer langs die badkamer kassie vir 'n haardroer, en die feit dat net die badkamers se deure slotte het.